הפשוטע

הפשוטע היא דמות רשת פארודית הומוריסטית שהופיעה לראשונה ברשת החברתית פייסבוק ב-21 בינואר 2017, ומדמה בוגרת-צעירה ילידת דור ה-Y טיפוסית. הדמות כותבת ומביעה דעה על אירועי היום-יום שלה ואירועים אקטואליים שונים באמצעות טקסטים וממים הכוללים אזכורים לתרבות הפופ בשנות צעירותה (העשור הראשון של המאה ה-21) ובתקופה הנוכחית. תמונת הפרופיל המשויכת לדמות היא תמונה של השחקנית לואיסנה לופילטו, בתור דמותה מיה קולוצ'י מתוך דרמת הנעורים "המורדים", שהייתה פופולרית בישראל בשנים 2002–2003. לדמות עוקבים רבים בשכבת הגיל שלה, על בסיס החיבור לחומר המקור ולהזדהות עם המצבים המתוארים בערוצי המדיה שלה. בעקבות ההשפעה הציבורית, נוצרו מספר שיתופי פעולה של מותג הדמות, בין היתר בשיתוף גלי צה"ל ו-MTV ישראל. נכון ל-25 באוקטובר 2023, עמוד הפייסבוק של הפשוטע מונה מעל ל-332 אלף עוקבים. עמוד האינסטגרם של הפשוטע הוקם ב-22 במרץ 2019, ונכון ל-26 בנובמבר 2023 מונה כ-581 אלף עוקבים. בפסקה זו יש מקורות, אולם ניתן וכדאי לשפר את המקורות שכבר קיימים בה. אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים. על פי מייסד העמוד בר אלמליח דונצוב, הפשוטע היא "רווקה נצחית בת 22, שיוצאת כל יום עם מישהו אחר. היא בזבזנית, לא אחראית, עצלנית, מאחרת כל הזמן", ובמקור מקריית גת. בנוסף לכך, ציין שמקור השם "הפשוטע" הוא כינוי שקיבל מחבר קרוב, ושמדובר ב"סלנג להומו שלא מבין בקהילה". הפרסומים הראשונים של הדמות נשאו מסרים של פמיניזם והעצמה נשית, וכללו קליפים עם תרגום מדומה של שירים בספרדית. כיום, הפשוטע בולטת בעיקר בזיקתה הרבה לעשור בו גדלה (העשור הראשון של המאה ה-21) ולתוכן השונה בתרבות הפופ בשנים אלו, לרבות במוזיקה ובטלוויזיה. במגוון פרסומיה, נוהגת לפזר הדמות אזכורים כלפי התוכן האהוב עליה. בפרסומים שונים הוזכר כי הדמות היא סטודנטית, וכי היא מעריצה אמנים שונים במוזיקה הישראלית, לרבות נועה קירל, מרגי, נטע ברזילי, אלה לי, רן דנקר, טונה ועוד. בנוסף, היא מעריצה בנוסטלגיה רבה את סדרות הטלוויזיה הארגנטינאיות ששודרו בערוץ הילדים החל מסוף שנות ה-90, לרבות "המורדים". בפרסומיה נוהגת הדמות להציג אירועים מחייה הטיפוסיים ומעוררי ההזדהות בשילוב תמונות ואזכורים לתוכן עליו גדלו בני גילה, לרבות סדרות זרות (כגון המורדים, כמעט מלאכים וקטנטנות), סדרות ישראליות לילדים ונוער (כגון הפיג'מות, השיר שלנו והשמיניה), הפסטיגל וסדרות רכש מדובבות (כגון ארתור, בובספוג ובראץ). בנוסף לתוכן הנוסטלגי, השתלבו בתדמיתה ובשפתה של הדמות תכנים המתאימים לאופייה ולגילה מהעידן הנוכחי כגון הסדרות קופה ראשית, הכוכב הבא, זאת וזאתי, הישרדות, והאח הגדול מדי פעם, מפרסמת הדמות פסקאות דעה ארוכות מהרגיל המתייחסות לאירועים אקטואליים המתרחשים בישראל או בתרבות הפופ העולמית, הכוללים אף הם אזכורים בסגנון הכתיבה המוכר. הדמות המוצגת בדף מכונה בישירות על פי שם העט "הפשוטע", ולא מיוחסים לה שם פיקטיבי או חזות פיזית של שחקנית בתחפושת. באופן ויזואלי הדמות מיוצגת על ידי תמונה של השחקנית לואיסנה לופילטו. ב-18 במאי 2019, ערב תחרות הזמר של האירוויזיון לשנת 2019 אשר התקיימה בישראל, עלה פוסט בעמודי המדיה החברתית של הפשוטע, ובו נכתב: רגע לפני ששבוע האירוויזיון נגמר, אני לא יכולה להתעלם מכך שמדינת ישראל בחרה לשים בקדמת הבמה דמויות כמו אסי עזר, דנה אינטרנשיונל ויזהר כהן, שמשתייכים בגאווה לאחת הקבוצות המדוכאות בחברה הישראלית. לאהוב את השונה, לקבל את האחר, ולא לשכוח שאף אחד לא בחר להיות תימני. — פוסט בעמוד הפייסבוק של הפשוטע לאחר פרסום הפוסט, הוא הופץ בקבוצת הפייסבוק "הקסם התימני", ורבים מהמשתתפים בה נפגעו מהפוסט. הדעות בקבוצה זו נעו בין פגיעה על רקע גזעני בעקבות קריאה חסרת הקשר, או על רקע דתי בתפיסת ההשוואה בין העדה התימנית לבין הקהילה הגאה כפוגענית. כתוצאה מכך, קראו חברי הקבוצה אחד לשני לדווח בהמונים על העמוד, מה שהוביל את פייסבוק באופן אוטומטי להסיר אותו. בנוסף, ציין מייסד העמוד שקיבל איומים והודעות נאצה על פוסט זה. בעקבות הסרת העמוד וללא כל יכולת ערעור זמינה, נאלץ בר, מייסד העמוד, לחשוף את זהותו בקיר הפרטי שלו בתור המפעיל שמאחוריו, בפוסט שהפך ויראלי, ואף הוביל לראיונות בחדשות 12 ובתוכנית "הצינור". משתמשים רבים אף קראו לחבריהם לשלוח דיווחים לפייסבוק להחזיר את הדף. מספר ימים לאחר מכן, ב-23 במאי 2019, הודיעו פייסבוק ישראל שיחזירו את העמוד לפעילות. בתגובתם הרשמית מסרו כי העמוד "הוסר בעקבות טעות טכנית. מתנצלים". מספר שעות לאחר מכן, העמוד הוחזר לפעולה והועלתה בו תמונת פרופיל חדשה יחד עם טקסט המודה לכל העוזרים להחזיר את העמוד לפעולה, בשילוב הבהרה כי לא הייתה בפוסט המקורי כוונת פגיעה, עם הפנייה "בני ובנות העדה התימנית, אני חולה עליכם". ב-25 בדצמבר 2018 פורסם בעמוד הפייסבוק של הפשוטע טופס סקר לקראת השנה האזרחית החדשה, המזמין את עוקבי העמוד להצביע עבור המועמדים המועדפים עליהם במגוון קטגוריות ברוח העמוד, במצעד שכונה "טקס פרסי עמודי המימז ההומואיים לשנת 2018". תוצאות הסקר פורסמו ב-2 בינואר 2019. כשנתיים לאחר מכן, ב-15 בדצמבר 2020, נפתחה הצבעה נוספת לטקס פרסים לקראת סוף השנה האזרחית, שכונה "טקס נבחרי הפשוטע 2020". בעוד שהכוונה המקורית הייתה לפרסם את תוצאות הסקר בעמוד הדמות, לאחר פרסום הסקר קיבל מפעיל העמוד פנייה מגלי צה"ל להפיק טקס מוקלט בשיתוף פעולה. כתוצאה מכך, הופק טקס פרסי הפשוטע בגלי צה"לֹ. טקס פרסי הפשוטע בגלי צה"ל הראשון, המתייחס למועמדים לשנת 2020, בהנחיית בר אלמליח דונצוב ושיר הדס מאיר בהשתתפות מגוון אמנים אורחים מתרבות הפופ במוזיקה הישראלית ובטלוויזיה הישראלית, צולם ב"באולינג סיטי" בראשון לציון, ושודר בשידור חי בעמוד פייסבוק של הפשוטע ובמקביל בתחנת הרדיו גלי צה"ל ב-31 בדצמבר 2020. הטקס עלה לערוץ היוטיוב של גלי צה"ל ב-1 בינואר 2021. בטקס התארחו כמנחות משנה השחקניות אושרית סרוסי וענת מגן-שבו בתור הדמויות מילעל (מהסדרה זאת וזאתי) ואילנית (מהסדרה אחד העם 1) בהתאמה. בנוסף, התארחו בטקס הזמרת אלה לי להב שזכתה בפרס שיר השנה של זמרת ישראלית ("זוט עני"), הזמרת עדי ביטי שזכתה בפרס העין של השנה (אזכור ל"זאת וזאתי") וביצעה בביצוע חי אקוסטי את שירה "חשה", השחקנית והזמרת אליאנה תדהר שביצעה את השיר "Será de Dios" מתוך המורדים והזמרת נועה קירל שזכתה ב-3 פרסים. זוכי הפרסים השונים שלחו נאומי זכייה קצרים שהוקלטו מראש ושולבו בטקס. טקס פרסי הפשוטע בגלי צה"ל 2.0, המתייחס למועמדים לשנת 2021 / תשפ"א, צולם באוגוסט 2021 בבאולינג סיטי בראשון לציון בדומה לטקס הקודם ועלה לשידור בעמוד הפייסבוק של הפשוטע ובגלי צה"ל ב-8 בספטמבר 2021, צאת ראש השנה תשפ"ב. ההצבעה לקטגוריות הטקס נפתחה ב-4 באוגוסט 2021. ב-17 באוגוסט 2021 הועלו פעילויות ברשתות החברתיות המציעות לצופי הטקס הזדמנות להשתתף בתור קהל בצילומי קליפ של עיבוד חדש של אחד משירי הפיג'מות בביצוע ההרכב "עודד פז והקסדות", שיוצג בהקרנת בכורה בטקס. הפעילויות השונות עלו בעמוד האינסטגרם של "עודד פז והקסדות", עמוד האינסטגרם של גלי צה"ל, וקבוצת הפייסבוק "זה כמו בפרק הזה ב-"הפיג'מות"". ב-2 בספטמבר 2021, במהלך מהדורת החדשות שש עם עודד בן עמי בחדשות 12, הופתע כתב הפלילים של המערכת ברהנו טגניה בהודעה שזכה בפרס כתב השנה בטקס, בזכות מקצועיותו במבצע שומר החומות. ב-4 בספטמבר 2021 פורסמו תמונות מצילומי הטקס, החושפות את הידוענים שיתארחו בו, ובהם רן דנקר, נועה קירל, נועה קולר ואמיר שורוש (מהסדרה קופה ראשית), אסף זמיר ומאיה ורטהיימר, עודד פז ואילן רוזנפלד (הפיג'מות), עדן אלנה ורוני דואני. ב-6 בספטמבר 2021, ערב ראש השנה תשפ"ב, פורסם בעמודי הפשוטע וגלי צה"ל עיבוד מוזיקלי של הסינגל "אפס מאמץ" של נטע ברזילי והצמד סטטיק ובן-אל, מבוצע על ידי הזמר רן דנקר, שהוקלט כחלק מהטקס. טקס פרסי הפשוטע בגלי צה"ל 3.0, המתייחס למועמדים לשנת 2022, עתיד לעלות לשידור בפייסבוק של הפשוטע ובגלי צה"ל ב-28 בדצמבר 2022. ההצבעה לקטגוריות נפתחה ב-7 בנובמבר 2022. הטקס צולם ב-1 בדצמבר 2022 בקניון עזריאלי בתל אביב. ב-29 בנובמבר 2022 נחשפה רשימת האומנים שיתארחו בטקס: יניב סוויסה ודניאל סטיופין (מהסדרה "קופה ראשית"), נועה קירל, רן דנקר, נונו, אודיה, אנה זק, אגם בוחבוט, שחר סאול, נורוז, הפיג'מות (עודד פז, אילן רוזנפלד ודנה פרידר), טונה והאחיות כרקוקלי. בטקס צפויים להתראיין גם הזוג טליה עובדיה ושחף רז. במהלך משדר חדשות ברשת 13 הופתע המגיש והכתב עומר ירדני בשידור כאשר הודיעו לו שזכה בתואר מגיש החדשות של השנה. ב-22 בדצמבר 2022 עלה לעמוד האינסטגרם והפייסבוק של הפשוטע ביצוע מתוך הטקס של הזמר רן דנקר לשיר "פגישה לאין קץ" של חוה אלברשטיין. את השיר דנקר ביצע לראשונה בסדרה "השיר שלנו". ב-26 בדצמבר 2022 פורסם ביצוע מתוך הטקס של הזמרת אודיה לשיר "רואה לך בעיניים" של אתי אנקרי. ב-27 בדצמבר 2022, יום לפני שידור הטקס עלה לעמוד של הפשוטע ביצוע מתוך הטקס של הזמרת נועה קירל לשיר "בסיבוב" של טונה וצליל דנין. הפשוטע גם מקיימת מסיבות והן נערכות במועדון בי סייד בתל אביב. התקיימו שש מסיבות (נכון לדצמבר 2022) אותן מנחים בר אלמליח (הפשוטע) ושיר הדס מאיר. את המוזיקה במסיבות מנגנת שדרנית גלגלצ דנה יצחק והיא מורכבת משירי שנות ה-2000, שירי פסטיגל ולהיטים חדשים. המסיבה הראשונה התקיימה ב-4 במרץ 2022 ולאור ההצלחה התקיימו נוספות. במסיבות הופיעו אמנים ישראלים מובילים. בין האמנים שלקחו חלק: רוני דואני, נונו, רן דנקר, עודד פז והקסדות, מרגי, זהבה בן, אנה זק, הראל סקעת, אגם בוחבוט, שחר סאול, נורוז, נועה קירל, טונה והאחיות כרקוקלי. בנוסף הופיעו גם קומיקאים שונים: תמיר בר, גיתית פישר וערוץ הכיבוד. כמו כן השתתף במסיבה כתב חדשות 13 עומר ירדני. באוגוסט 2022 עלה "הפודקאסט של הפשוטע" בשיתוף Factory 54 בהנחיית בר אלמליח (הפשוטע) ושיר הדס מאיר. הפודקאסט מכיל 8 פרקים בהם אירחו המנחים אורחים שונים לשיחה על הנושאים בהם עוסקים האורחים. המתארחים בפודקאסט: גיתית פישר, מולי שגב, ערן סויסה, עודד פז, אילן רוזנפלד, ג'ורדי (ירדן פלג), רון ביטון, נועה קולר, טליה ברטפלד, אדיר מזרחי, מאיה ורטהיימר ונונו. ב-6 ביוני 2022 יצא שיר הגאווה "בשורות טובות" של הזמרת אגם בוחבוט בו מתארח הפשוטע. הוא השתתף גם בכתיבת ויצירת השיר "קופידון" של בוחבוט. ב-28 בנובמבר 2022 יצא השיר "הגיל דופק בדלת" של האחיות כרקוקלי בו הפשוטע לקח חלק בשיר. ב-25 ביוני 2023 הוציא את השיר "לחגוג ומגוג" יחד עם שחר סאול ואלה לי. השיר הגיע למקום ה-18 במצעד השבועי של מדיה פורסט ולמקום ה-56 במצעד היטליסט. לאורך השנים, דמותה של הפשוטע השפיעה על תרבות הפופ הישראלית, ונחשבת למובילת דעה עבור ילידי דור ה-Y. בנובמבר 2019, בוצע שיתוף פעולה בין מותג הדמות וערוץ הטלוויזיה MTV ישראל ליצירת רצועת השמעה בשם "100% הפשוטע" המשודרת בערוץ באופן חד-שבועי, הכוללת קליפים לשירים שנבחרו על ידי מפעיל העמוד ברוח הדמות. מספר פוליטיקאים הגיבו על פוסטים של הפשוטע בזמנים שונים על מנת לפנות לקהל היעד של העמוד במהלך מערכת בחירות, או לחלופין כתגובה על ממים בהם נכללו תמונות שלהם. עם הפוליטיקאים שהגיבו נמנים מרב מיכאלי, אביגדור ליברמן ונשיא מדינת ישראל ראובן ריבלין. ראש מפלגת יש עתיד יאיר לפיד הקריא תגובה של הפשוטע בפוסט קידום שהעלה לעמוד הפייסבוק שלו שבוע לפני הבחירות לכנסת העשרים וארבע. בעקבות קהילת העוקבים הגדולה של הדמות, הוקמה ב-24 באפריל 2021 קבוצת פייסבוק רשמית דרך דף הדמות, הנקראת "הפשוטעות". בקבוצה זו, מוזמנים העוקבים להעלות תוכן מקורי משלהם ברוח הדמות, כאשר פרסומים מוצלחים מן הקבוצה משותפים מדי פעם אל דפי הרשתות החברתיות של הפשוטע. נכון לנובמבר 2022, הקבוצה מונה כ-200 אלף חברים. בספטמבר 2021 השתתפו מפעיל העמוד בר ושותפתו להנחיית טקס פרסי הפשוטע, שיר הדס מאיר, בשעשועון "אל תפילו את המיליון" ברשת 13. הפרומואים לתוכנית והמנחה אברי גלעד הדגישו את מותג ודמות הפשוטע. בינואר 2022, פוסט של הפשוטע עובד לבדיחה שהופיעה בתוכנית הסאטירה ארץ נהדרת, ובקרדיטים נמסרה תודה מיוחדת ל״בר הפשוטע״. ב-6 ביוני 2022, שוחרר הסינגל בשורות טובות בביצוע הזמרת אגם בוחבוט, אשר נכתב בשיתוף בר הפשוטע, ושמה של הפשוטע מופיע על עטיפת הסינגל. הוא אף מופיע בהופעת אורח בסופו של הקליפ, ובפסקול השיר עצמו שולב בר שמוסר "אני יודעת שאתם אוהבים אותי. XOXO(אנ'), הפשוטע". הפשוטע, ברשת החברתית פייסבוק הפשוטע, ברשת החברתית אינסטגרם בר אלמליח, 25, נשוי, דייל קרקע ומי שכותב ועומד שמאחורי עמודי הפייסבוק והאינסטגרם הפופולריים "הפשוטע", באתר ynet, 9 במאי 2021 מתוך ראיון עם בר אלמליח, מייסד העמוד, באתר מגזין את, ‏1 במרץ 2020 מתוך ראיון עם בר "הפשוטע", באתר פוליטיקלי קוראת, ‏31 בדצמבר 2020 צילום מסך של הפוסט, מתוך כתבה על התקרית, באתר N12, ‏22 במאי 2019 מתן חביליו, ‏"איימו עליי בגלל פוסט הומוריסטי", באתר ‏מאקו‏, 22 במאי 2019 עותק של פוסט החשיפה המקורי, באתר עמוד הפייסבוק סטטוסים מצייצים, ‏22 במאי 2019 מתן חביליו, ‏עמוד הפייסבוק פשוטע יחזור לאוויר, באתר ‏מאקו‏, 22 במאי 2019 רגע לפני החזרה לשגרה, אני רוצה לומר תודה., באתר עמוד הפייסבוק של הפשוטע, ‏23 במאי 2019 הצביעו והשפיעו!, באתר עמוד הפייסבוק של הפשוטע, ‏25 בדצמבר 2018 טקס פרסי עמודי המימז ההומואיים 2018 - התוצאות, באתר עמוד הפייסבוק של הפשוטע, ‏2 בינואר 2019 השנה הכוח בידיים שלכם., באתר עמוד הפייסבוק של הפשוטע, ‏15 בדצמבר 2020 "פנתה אליי חיילת מקסימה...ושאלה אותי אם בא לי לעשות טקס משותף עם גלי צהל", באתר עמוד הפייסבוק של הפשוטע, ‏1 בינואר 2021 טקס פרסי הפשוטע בגלי צה"ל, באתר עמוד הפייסבוק של הפשוטע, ‏31 בדצמבר 2020 טקס הפרסים השנתי, באתר גלי צה"ל, ‏31 בדצמבר 2020 טקס פרסי הפשוטע בגלי צה"ל, באתר ערוץ היוטיוב של גלי צה"ל, ‏1 בינואר 2021 "ואשלח ים אהבה גם לגיתית פישר (תותית) שנבצר ממנה להגיע ברגע האחרון אבל היא בלבבות של כולנו", באתר עמוד הפייסבוק של הפשוטע, ‏1 בינואר 2021 "נא לבטל את העין של ביטי עדי!", באתר חדשות 13, 24 באוקטובר 2019 "הילדים של העתיד" מתוך i פסטיגל, באתר ערוץ היוטיוב הרשמי של הפסטיגל, ‏20 בדצמבר 2011 "האזרח הקטן - מתוך עלייתו ונפילתו של שם טוב האבי", באתר ערוץ היוטיוב של כאן דיגיטל, ‏19 ביולי 2020 "רביעי 8.9 ב-20:00 נתראה ביי ❤️", באתר עמוד הפייסבוק של הפשוטע, ‏4 בספטמבר 2021 טקס הפרסים השנתי, באתר גלי צה"ל, ‏8 בספטמבר 2021 "הצביעו והשפיעו דחוף", באתר עמוד הפייסבוק של הפשוטע, ‏4 באוגוסט 2021 "רוצים להיות קהל שלנו?", באתר עמוד האינסטגרם של עודד פז והקסדות, ‏17 באוגוסט 2021 "רוצים הצצה ראשונה למופע של עודד פז ולהקת הקסדות?", באתר עמוד האינסטגרם של גלי צה"ל, ‏17 באוגוסט 2021 "רוצים להשתתף כקהל בביצוע מוקלט של "עודד פז והקסדות" בטקס פרסי הפשוטע וגלי צה"ל?", באתר קבוצת הפייסבוק "זה כמו בפרק הזה ב-"הפיג'מות"", ‏17 באוגוסט 2021 "ברהנו הגיע לאולפן לעוד אייטם רגיל, ואז גילה שזכה בתואר כתב השנה של הפשוטע וגלצ!", באתר עמוד הפייסבוק של גלי צה"ל, ‏2 בספטמבר 2021 "רן דנקר קלאס באפס מאמץ ואין לי חמצן בריאות", באתר עמוד הפייסבוק של הפשוטע, ‏6 בספטמבר 2021 לירוי פיניאן, ‏20 שירי הגאווה הטובים ביותר - בכל הזמנים, באתר ‏מאקו‏, 9 ביוני 2022 "תני לי לעשות לך כלים, ארבעה ילדים, אני מפעיל מכונה - אז תורידי בגדים", באתר חדשות 13, 25 ביוני 2023 niv the tool, המצעד השבועי של מדיה פורסט, באתר mediaforest-group, ‏1 ביולי 2023 "מדי יום רביעי בשעה 19:10 תשודר בערוץ אם טבעי תוכנית בשם "100% הפשוטע" ובה יהיו שירים שאני אבחר בעצמי", באתר עמוד הפייסבוק של הפשוטע, ‏5 בנובמבר 2019 "זה בידיים שלנו! שימו אמת בקלפי! ויהיה ממש מהמם.", באתר עמוד הפייסבוק של הפשוטע, ‏23 במרץ 2021 "זה אני. אחרי שעה וחצי של אימון. ועוד רק התחממתי", באתר עמוד הפייסבוק של הפשוטע, ‏9 באוגוסט 2020 "לא יקירה, זה אני", באתר עמוד הפייסבוק של הפשוטע, ‏24 ביולי 2019 "הפשוטע כותבת לי להתחיל לתמצת…", באתר עמוד הפייסבוק של יאיר לפיד, ‏15 במרץ 2021 קבוצת "הפשוטעות", באתר פייסבוק, ‏24 באפריל 2021 האיש שעומד מאחורי ה'פשוטע' מגיע לאל תפילו את המיליון!, באתר עמוד הפייסבוק של רשת 13, ‏2 בספטמבר 2021 אל תפילו את המיליון, עונה 1, פרק 9: "הפשוטע" מגיע לטלוויזיה, באתר חדשות 13, 4 בספטמבר 2021 "עומר אדם מוסר שהוא הופתע והתאכזב...", באתר עמוד הפייסבוק של הפשוטע, ‏1 בינואר 2022 "כשפוסט הופך למערכון @ארץ נהדרת", באתר עמוד הפייסבוק של הפשוטע, ‏5 בינואר 2022 ארץ נהדרת, עונה 19: ״סערת עומר אדם״, באתר מאקו TV, ‏5 בינואר 2022 סלנג באינטרנט שמשמעותו "נשיקות וחיבוקים"